**Slăvită noapte de Crăciun**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dunia Pălăngeanu

Slăvită noapte de Crăciun

E frig și ninge printre cuvinte

colindători la porți în nopțile sfinte,

alb este drumul ,licăr de stea,

Inima saltă, cântă și ea!

Se-aud iar colinde la geamu-nghețat

copiii spre satul străbun au plecat,

bunicii zâmbesc de sus,dintre stele,

și focul e vesel jucând prin nuiele.

Cântări de lumină în Noaptea de-Ajun

mirezme alese te-mbie pe drum,

trec colindători cu răsplata în sac

merele roșii,covrigii cu mac.

Slăvită noapte de Sfânt Crăciun,

când fiecare e parcă mai bun,

cu uși larg deschise și bucurie,

la mulți ani, cititorule, astăzi și ție! -